ประกันให้เพิ่มผลตอบแทนตามดอกขาขึ้น
เมืองไทยประกันชีวิต ปรับผลตอบแทนลูกค้าเพิ่ม ตามทิศทางดอกเบี้ยขาขึ้น
10 ส.ค. 2554

เมืองไทยประกันชีวิต ปรับผลตอบแทนลูกค้าเพิ่ม ตามทิศทางดอกเบี้ยขาขึ้น
นายนริศ อจละนันท์ ผู้ช่วยกรรมการผู้จัดการ บริษัท เมืองไทยประกันชีวิต เปิดเผยว่า บริษัทได้ปรับผลตอบแทนแบบประกันบางประเภทให้กับลูกค้าใหม่ เพื่อให้สอดคล้องกับทิศทางดอกเบี้ยขาขึ้นและการลงทุนของบริษัท โดยเฉพาะแบบประกันออมทรัพย์ระยะสั้นที่ชำระเบี้ยครั้งเดียว อย่างแบบประกันเมืองไทย สมาร์ท เซฟเวอร์ 3 (5/1) ที่ล่าสุดได้ปรับผลตอบแทนให้กับลูกค้ามาอยู่ที่ 3% จากเมื่อปลายปี 2553 ให้ผลตอบแทนลูกค้าอยู่ที่ 2.5% 
นอกจากนี้ บริษัทยังได้ออกแบบประกันใหม่ แบบประกันเมืองไทย 8501 ดี 55 และแบบเมืองไทย 8501 ดี 60 ซึ่งเป็นแบบบำนาญที่ลดหย่อนภาษีได้ จับกลุ่มลูกค้ารองรับวัยเกษียณ โดยชำระเบี้ยครั้งเดียว ให้ความคุ้มครองชีวิตสูงสุดถึง 140% และรับเงินบำนาญปีละ 12% ของเงินเอาประกัน 
ทั้งนี้ ยังมีในส่วนของประกันสุขภาพแบบ เอกซ์ตรา แคร์ เพื่อเจาะกลุ่มลูกค้าที่ต้องการค่ารักษาพยาบาลเพิ่มเติมจากส่วนเกินของสวัสดิการที่ทำงานออกให้อีกด้วย